
Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos teritorijų planavimo įstatymo 25 straipsnio 2 dalimi, Kompleksinio teritorijų planavimo rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 ,,Dėl Kompleksinio teritorijų planavimo dokumentų rengimo taisyklių patvirtinimo“,  141 punktu:
1. T v i r t i n u Ignalinos rajono savivaldybės teritorijos bendrojo plano koregavimo planavimo darbų programą (pridedama). 
2. P r i p a ž į s t u netekusiais galios:
2.1. 2018 m. lapkričio 14 d. Ignalinos rajono savivaldybės administracijos direktoriaus patvirtintą Ignalinos rajono savivaldybės teritorijos bendrojo plano koregavimo planavimo darbų programą.
 2.2. 2020 m. vasario 3 d. Ignalinos rajono savivaldybės administracijos direktoriaus patvirtintą Ignalinos rajono savivaldybės teritorijos bendrojo plano koregavimo planavimo darbų programos pakeitimą.
	Šis įsakymas gali būti skundžiamas Ignalinos rajono savivaldybės administracijos direktoriui (Laisvės a. 70, 30122 Ignalina) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.


Administracijos direktorė	Jūratė  Balinskienė










PATVIRTINTA
Ignalinos rajono savivaldybės administracijos direktoriaus 2021 m.            d.
įsakymu Nr. 
	
IGNALINOS RAJONO SAVIVALDYBĖS TERITORIJOS BENDROJO PLANO KOREGAVIMO  PLANAVIMO DARBŲ PROGRAMA

I SKYRIUS
BENDROSIOS  NUOSTATOS

1.  Teritorijų planavimo dokumento pavadinimas: Ignalinos rajono savivaldybės teritorijos bendrojo plano koregavimas (toliau – Plano koregavimas). 
2.  Koreguojamas teritorijų planavimo dokumentas: Ignalinos rajono savivaldybės teritorijos bendrasis planas, patvirtintas Ignalinos rajono savivaldybės tarybos 2013 m. lapkričio 7 d. sprendimu  Nr. T-138 „Dėl Ignalinos rajono savivaldybės teritorijos bendrojo plano patvirtinimo“ (Lietuvos Respublikos teritorijų planavimo dokumentų registre registracijos Nr. T00067245).
3.  Teritorijų planavimo dokumento rūšis: kompleksinio teritorijų planavimo dokumentas.
4.  Teritorijų planavimo lygmuo: savivaldybės.
5.  Bendrojo plano koregavimo pagrindas: Ignalinos rajono savivaldybės administracijos direktoriaus 2018 m. spalio 19 d. įsakymas Nr. V2-357. 
6.  Planavimo organizatorius: Ignalinos rajono savivaldybės administracijos direktorius.
7.  Plano koregavimo rengėjas: parenkamas Lietuvos Respublikos įstatymų nustatyta tvarka.
8.  Konkursas geriausiai urbanistinei idėjai atrinkti: nereikalingas.
9.  Planuojama teritorija: Ignalinos rajono savivaldybės teritorijos bendruoju planu suplanuotos teritorijos dalys.
10.  Tyrimai ir galimybių studijos: neatliekami.
11.  Strateginis pasekmių aplinkai vertinimas (SPAV): atliekamas tik papildomiems uždaviniams 17.1 ir 17.2.
12.  Koncepcija: nerengiama.
13.  Tvirtinimas: Specialųjį planą tvirtina Ignalinos rajono savivaldybės taryba.
14.  Lėšų pobūdis: savivaldybės biudžeto lėšos.
15.  Plano koregavimo atlikimo terminai: 2019 m. I ketv. – 2021 m. IV ketv.

II SKYRIUS
  PLANO KOREGAVIMO TIKSLAI IR UŽDAVINIAI

16.  Plano koregavimas nekeičia Ignalinos rajono savivaldybės teritorijos bendrojo plano tikslų ir uždavinių.
17.  Plano koregavimo papildomi uždaviniai. 
                  17.1. Koreguoti  gamtinio karkaso grafinius ir tekstinius sprendinius. Koreguoti gamtinio karkaso teritorijas, įvertinant urbanizuotų ir urbanizuotinų teritorijų urbanistinį potencialą.
                  17.2. Koreguoti brėžinį „Gamtinio kraštovaizdžio apsauga“.
	17.3. Papildomai nustatyti saulės šviesos ir vėjo energetikos vystymo sąlygas.
	17.4. Detalizuoti Ignalinos rajono savivaldybės teritorijos bendrojo plano sudedamosios dalies  – Ignalinos, Strigailiškio ir Palūšės kurortinės teritorijos bei gretimų teritorijų – turizmo ir rekreacijos specialiojo plano sprendinius rekreacinių Gavio ir Gavaičio ežerų naudojimui (fragmentiškai papildyti specialiojo plano brėžinius ir koreguoti tekstinę dalį):
      	17.4.1. nustatyti savaeigių plaukiojimo priemonių, kurių bendras variklių galingumas neviršija 150AG (110 kW), plaukiojimo Gavio  ež. akvatoriją vandens slidžių bei vandenlenčių pramogai;
	17.4.2. nustatyti savaeigių plaukiojimo priemonių, kurių bendras variklių galingumas neviršija 10AG (8 kW) plaukiojimo Gavio ež. akvatoriją, maršrutus  ir galimas švartavimosi zonas;
17.4.3.  pasiūlyti savaeigių plaukiojimo priemonių prieplaukų vietas Gavio ež.;
17.4.4. pasiūlyti virtą Gavio ež. vandens batutų parkui;
17.4.5. nustatyti vandens slidžių su tempimo įrenginiu įrengimo akvatoriją Gavaičio ežere.

III SKYRIUS
PLANAVIMO PROCESAS

18. Plano koregavimo planavimo procesą sudaro trys etapai: parengiamasis, rengimo ir baigiamasis.
Parengiamasis etapas

19. Parengiamasis etapas prasideda planavimo organizatoriui priėmus sprendimą dėl plano koregavimo.
20. Įvertinęs plano koregavimo tikslus ir uždavinius, planavimo organizatorius nusprendžia, ar reikalingos naujos planavimo sąlygos, ar bus atliekamas SPAV, ar rengtina koncepcija.
21. Parengiama ir patvirtinama planavimo darbų programa. 

Rengimo etapas

22. Esamos būklės įvertinimas (tekstiniai ir grafiniai dokumentai).
23. Atliekamas SPAV. 
24. Sprendinių konkretizavimas (tekstiniai ir grafiniai dokumentai).

Baigiamasis etapas

25. Viešinimas (supaprastinta tvarka).
26. Derinimas.
27. Tikrinimas teritorijų planavimo valstybinę priežiūrą atliekančioje institucijoje.
28. Tvirtinimas  ir registravimas Lietuvos Respublikos teritorijų planavimo dokumentų registre.

IV SKYRIUS
PLANO KOREGAVIMO SUDĖTIS

	29. Esamos būklės aiškinamasis raštas ir brėžinys.
30. Ignalinos rajono savivaldybės teritorijos bendrojo plano gamtinio kraštovaizdžio apsaugos brėžinio koregavimas.
31. Plano koregavimo sprendinių aiškinamasis raštas.
32. Procedūrų dokumentai:
32.1. planavimo organizatoriaus sprendimas dėl Ignalinos rajono savivaldybės teritorijos bendrojo plano koregavimo;
32.2. planavimo darbų programa;
32.3. planavimo sąlygos;
32.4. SPAV ataskaita;
32.5. Visuomenės dalyvavimo ataskaita;
32.6. Plano koregavimo derinimo dokumentai;
32.7. Plano koregavimo patikrinimo aktas.
31. Sprendinių pasekmių vertinimo ataskaita
32. Procedūrų dokumentai.
32.1. Planavimo organizatoriaus sprendimas dėl Ignalinos miesto bendrojo plano koregavimo.
32.2.  Planavimo darbų programa.
32.3. Visuomenės dalyvavimo ataskaita.
32.4. Plano koregavimo derinimo dokumentai.
32.5. Plano koregavimo patikrinimo aktas.  
33. Plano koregavimo rengėjas pateikia 3 popierinės formos plano koregavimo dokumentų egzempliorius ir vieną elektroninį įrašą kompaktiniame diske (tekstinė dalis pdf ir doc formatais, grafinė dalis – rastriniu ir vektoriniu formatais, tinkančiais atviram duomenų pasikeitimui ir dokumentų registravimui TPDR-e).

